OpenLLM-France/wikimedia huggingface dataset:
# Big Run

Big Run és una població dels Estats Units a l'estat de Pennsilvània. Segons el cens del 2000 tenia 686 habitants.

## Demografia

Segons el cens del 2000, Big Run tenia 686 habitants, 282 habitatges, i 194 famílies. La densitat de població era de 373,1 habitants per quilòmetre quadrat.
Dels 282 habitatges en un 30,1% hi vivien nens de menys de 18 anys, en un 53,2% hi vivien parelles casades, en un 9,6% dones solteres, i en un 31,2% no eren unitats familiars. En el 26,2% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,85.
Per edats la població es repartia de la següent manera: un 25,8% tenia menys de 18 anys, un 6,4% entre 18 i 24, un 27,8% entre 25 i 44, un 22,9% de 45 a 60 i un 17,1% 65 anys o més.
L'edat mediana era de 37 anys. Per cada 100 dones de 18 o més anys hi havia 96,5 homes.
La renda mediana per habitatge era de 27.500 $ i la renda mediana per família de 31.111 $. Els homes tenien una renda mediana de 27.216 $ mentre que les dones 17.917 $. La renda per capita de la població era de 12.363 $. Entorn del 8,1% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Run». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Big Run». American Fact Finder. Oficina del Cens dels Estats Units, 12-01-2010.
# Little Birds

Little Birds (de l'anglès, "Ocellets") és el quart senzill del grup estatunidenc d'indie folk rock Neutral Milk Hotel. Va ser grabat en 1998 i 1999, però no es va publicar oficialment fins al 2011, quan va ser inclòs en el lot recopilatori Walking Wall of Words. A la cara A trobem la versió d'estudi de la cançó «Little Birds» (sent Robert Schneider, col·laborador habitual de la banda, el productor i Craig Morris l'enginyer de so) i a la B una versió en directe a Athens (Geòrgia) de la mateixa (gravada pel conegut cineasta Lance Bangs). El tema és interpretat únicament pel líder del grup, Jeff Mangum, que canta i toca la guitarra acústica. La portada del senzill, que mostra uns ocells volant sobre el mar, va ser dissenyada pel mateix Mangum i per Mark Ohe.
«Little Birds» és l'única cançó coneguda de Neutral Milk Hotel escrita després del llançament de In the Aeroplane Over the Sea de la qual existeix una versió gravada. També és l'única cançó post-Aeroplane que s'ha interpretat en públic.

## Significat

Es tracta d'una cançó força fosca dins del repertori del grup, ja que tracta sobre un jove gay que és assasinat pel seu pare extremadament religiós. Mangum, qui va escriure i compondre la cançó (així tota la resta del material de Neutral Milk Hotel) es va inspirar en l'assasinat de Matthew Shepard. Va descriure la cançó així:
   És el començament d’una història on un noi es troba en una situació no molt agradable. Un dia, a la seva habitació es comencen a formar ocellets al seu voltant. Comencen a entrar al seu cos i ell estava molt content per això. Però, per desgràcia, intenta compartir-ho amb altres persones i es molesten molt perquè és una cosa que li sembla molt bonica, però ells no ho troben molt bé i volen destruir-la.

## Llista de cançons
### Cara A

* Little Birds (6:02)

### Cara B

* Little Birds (Live) (4:36)

## Personal

* Jeff Mangum: Guitarra acústica, veu, disseny de la portada i la contraportada
* Robert Schneider: Producció
* Craig Morris: Enginyeria de so
* Mark Ohe: Disseny de la portada i la contraportada
* Lance Bangs: Gravació de la versió en directe

## Referències

* ↑ «Check Out: Neutral Milk Hotel - "Little Birds (Unfinished Version 2)"» (en anglès americà), 16-09-2011. [Consulta: 1r setembre 2021].
* ↑ Nast, Condé. «Listen to Another Unreleased Neutral Milk Hotel Song, Mix From Jeff Mangum» (en anglès americà), 16-09-2011. [Consulta: 1r setembre 2021].
* ↑ «Releases» (en anglès). [Consulta: 1r setembre 2021].
* ↑ Cooper, Kim. In the aeroplane over the sea. Nova York: Continuum, 2005. ISBN 0-8264-1690-X.
* ↑ «Draft of Neutral Milk Hotel – Little Birds (2014, Vinyl)» (en anglès). [Consulta: 1r setembre 2021].
* ↑ «Little Birds - Jeff Mangum». [Consulta: 2 setembre 2021].

## Vegeu també

* The Elephant 6 Recording Company

## Enllaços externs

* Audio de la cançó
* Lletra de la cançó
* Vídeo on Mangum explica la lletra de la cançó
# Berguedà Actual

Berguedà Actual és un diari digital català de la comarca del Berguedà d'Iniciatives Berguedanes de Comunicació dirigit per Jordi Simon Perayre. L'edició en paper fou setmanal des de l'1 de desembre del 2006 i quinzenal des del 6 de juny de 2008 amb una distribució gratuïta. A partir de l'octubre del 2011 se centrà exclusivament en la versió digital, tot i que de manera desprofessionalitzada, on previ registre qualsevol entitat pot publicar informacions. Els motius del tancament de l'edició de paper van ser econòmics, segons la direcció, tot i que també es produí enmig d'un conflicte amb l'acomiadament de les dues últimes treballadores.

## Referències

* 1 2 Redacció «El setmanari Berguedà Actual renuncia a l'edició impresa». Comunicació21, 21-12-2011 [Consulta: 30 juliol 2014]. Arxivat 12 August 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-08-12. [Consulta: 30 juliol 2014].
* 1 2 Redacció «El setmanari 'Berguedà Actual' suspèn l'edició impresa». ARA, 21-12-2011 [Consulta: 29 juliol 2014].

## Enllaços externs

* Web oficial
# Ben Goodson

Ben Goodson (Sherwood, 1879 - Vaucluse, Nova Gal·les del Sud, 27 de juny de 1941) fou un ciclista australià. Es va dedicar al ciclisme en pista, on va aconseguir una medalla de plata en mig fons amateur al Campionat del món de 1899, per darrere de l'estatunidenc John Nelson.

## Referències

* ↑ «John Nelson Champion». Chicago Tribune, 11-08-1899 [Consulta: 25 setembre 2016].
* ↑ «Cycling Notes». Evening Star, 14-10-1899 [Consulta: 22 setembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Limón Fútbol Club

* No s'ha de confondre amb Asociación Deportiva Limonense.
El Limón Fútbol Club és un club de futbol de la ciutat de Puerto Limón (Costa Rica). L'any 2009, l'empresari local Carlos Howden Pascal decidí invertir en l'equip local de segona divisió A.D. Limonense, creant el nou Limón FC.

## Palmarès

* Segona Divisió:
** 2009–10

## Referències

* ↑ PrensaLibre News Arxivat 2013-11-04 a Wayback Machine.
* ↑ Costa Rica – List of Second Division Champions – RSSSF
# Bror Mellberg

Bror Lars Astley Mellberg, conegut com a Bror Mellberg, (Ambjörby, 9 de novembre de 1923 – Ambjörby, 8 de setembre de 2004) fou un futbolista suec de la dècada de 1950.

## Trajectòria

A Suècia destacà al club AIK Fotboll. També jugà a Itàlia, al Genoa CFC, i a diversos clubs francesos, com el Toulouse FC, el Red Star i el FC Sochaux-Montbéliard. Amb la selecció sueca disputà els Mundials del Brasil 1950 i Suècia 1958, en els quals assolí una tercera i una segona posició.
És oncle-del futbolista Olof Mellberg.

## Referències

* ↑ «Sweden national football team stats». passagen.se. Arxivat de l'original el 2012-06-06. [Consulta: 1r abril 2015].
* ↑ «Fitxa a weltfussball». weltfussball. [Consulta: 1r abril 2015].
* ↑ «Fitxa a aik». aik. Arxivat de l'original el 2007-10-07. [Consulta: 1r abril 2015].
* ↑ Bror Mellberg a National-Football-Teams.com (anglès)
Bror Mellberg amb Suècia - Caixes de navegació :
Selecció de futbol de Suècia – Copa del Món de futbol de 1950
1 Åhlund •
2 Andersson •
3 Bodin •
4 Gärd •
5 Jeppson •
6 Johansson •
7 Jönsson •
8 Lindberg •
9 Månsson •
10 Mellberg •
11 E. Nilsson •
12 S. Nilsson •
13 Nordahl •
14 Palmér •
15 Rydell •
16 Samuelsson •
17 Skoglund •
18 Sundqvist •
19 Kalle Svensson •
20 Kurt Svensson •
21 T. Svensson •
22 Tapper •
Seleccionador: Raynor
Selecció de futbol de Suècia – Copa del Món de futbol de 1958
1 K. Svensson •
2 Bergmark •
3 Axbom •
4 Liedholm •
5 Johansson •
6 Parling •
7 Hamrin •
8 Gren •
9 Simonsson •
10 Selmosson •
11 Skoglund •
12 T. Svensson •
13 Öberg •
14 Gustavsson •
15 Börjesson •
16 Haraldsson •
17 Håkansson •
18 Löfgren •
19 Källgren •
20 Mellberg •
21 Berndtsson •
22 Ohlsson •
Seleccionador: Raynor :
# Boca (cranc)

La boca (Uca tangeri) és una espècie de crustaci decàpode de la família Ocypodidae. És comestible, per bé que només es mengen les grans pinces dels mascles.

## Característiques

Té un cos quadrangular granulós. Fa uns 3 cm de llarg. Com tots els del seu gènere els mascles tenen les pinces (quelípodes) desiguals.

## Història natural

Viu en zones de maresma en costes i litorals. Excava túnels en el fang en les zones entre marees amb vegetació de salicòrnia i Spartina maritima.

## Distribució

La seva distribució és al Mediterrani i l'Atlàntic fins a Angola. És emblemàtic de la badia de Cadis.

## Referències

* ↑ «boca | enciclopèdia.cat». [Consulta: 29 setembre 2021].
* ↑ «Uca tangeri (nombre científico) / Ictioterm.es». [Consulta: 29 setembre 2021].
* ↑ «Afruca tangeri / West African Fiddler Crab». [Consulta: 29 setembre 2021].
Viccionari
# Bilolutsk

Bilolutsk (en ucraïnès: Білолуцьк, en rus: Белолуцк) és una vila, un possiólok de la província de Luhansk a Ucraïna, situada actualment a zona ocupada República Popular de Luhansk de la Rússia. El 2019 tenia 3.825 habitants.

## Referències

* ↑ «Наблюдатели ОБСЕ выявили в «ЛНР» склад боеприпасов • Новостной портал NOVOSTIUA.org». novostiua.org. Arxivat de l'original el 2016-03-04. [Consulta: 31 desembre 2015].
# Bruguera (Ribes de Freser)

Bruguera és una entitat de població del municipi de Ribes de Freser a la comarca del Ripollès. En el cens del 2016 té 54 habitants. Es va incorporar al terme municipal de Ribes a mitjans del segle xix.
Està situat a 1.200 metres d'altitud, al vessant assolellat i occidental del Taga. L'economia tradicional s'ha fonamentat en el conreu de les terres i bàsicament de l'explotació ramadera. El barri està format per un grup de masies distribuïdes al voltant de l'església de Sant Feliu, que contribueixen a la bellesa del lloc i a la noblesa d'un passat agrícola que encara avui hi és present. El nucli està envoltat de grans valors paisatgístics.
Està comunicat amb Ribes de Freser per la carretera GIV-5263 i amb la N-260 entre Ripoll i Sant Joan de les Abadesses per pista forestal.

## Demografia

| | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 |
| Habitants | 57 | 55 | 50 | 58 | 61 | 58 | 60 | 56 | 54 | 56 | 51 | 56 | 54 | 51 | 54 | 55 | 54 |

## Referències

* ↑ «Web Oficial de l'Ajuntament de Ribes de Freser - Veïnats - Consultada el 29 d'abril de 2017».
* ↑ «Pàgina Web de l'Institut d'Estadística de Catalunya - Consultada el 29 d'abril de 2017».
# Bilbao Mendi Film Festival

Bilbao Mendi Film Festival és un festival de cinema de muntanya que té lloc cada any a Bilbao la primera quinzena de desembre. Va ser fundat l'any 2007 i té la seu principal al Palau Euskalduna, tot i que també s'exhibeixen moltes pel·lícules al teatre Bilbao Bizkaia Kutxa i als cinemes Golem.

## Referències

* ↑ «Bilbao Mendi Film Festival: 10 intensas jornadas de celebración del cine, la aventura y la naturaleza» (en castellà). Desnivel, 04-12-2014. [Consulta: 21 octubre 2023].
* ↑ «Bilbao Mendi Film Festival, con el cine de aventura y naturaleza» (en castellà). Gara, 05-12-2014. [Consulta: 21 octubre 2023].
* ↑ «Bilbao Mendi Film Festival, cine de montaña y aventura en diciembre» (en castellà). EiTB. [Consulta: 21 octubre 2023].
# Bioquímica clínica

La bioquímica clínica (també anomenada com química clínica, patologia química o bioquímica mèdica) tant es pot considerar com una disciplina cientificotecnològica que com una especialitat de les ciències de la salut. A la formació postgraduada d'aquesta especialitat hi concorren llicenciats o graduats en biologia, bioquímica, farmàcia, medicina i química.
Des del punt de vista cientificotecnològic, la bioquímica clínica és la branca de les ciències de laboratori clínic que, mitjançant les tècniques de la química i de la biologia, estudia in vitro les magnituds i altres propietats bioquímiques dels líquids corporals (principalment sèrum o plasma), el valor de les quals és útil per a la prevenció, diagnòstic, pronòstic, control del tractament i coneixement de les malalties.
Aquesta disciplina es va originar a finals del segle xix amb l'ús de reaccions químiques simples per a estudiar diversos components de la sang i l'orina. En les dècades posteriors, s'han aplicat altres tècniques a mesura que la ciència i la tecnologia han anat avançant, com per exemple, l'activitat enzimàtica, l'espectrofotometria, l'electroforesi i l'immunoassaig. Actualment, la majoria de laboratoris estan automatitzats i tenen una àmplia gamma de proves.
Aquesta àmplia gamma de proves es pot classificar en subespecialitats de:
* Química general o rutinària: química de la sang (per exemple, proves de funció renal o hepàtiques)
* Química especial: tècniques elaborades com l'electroforesi.
* Endocrinologia clínica: estudi de les hormones i diagnòstic de trastorns endocrins.
* Toxicologia: estudi de drogues i altres productes químics.
* Monitorització de fàrmacs terapèutics: mesurament dels nivells de medicació terapèutica per a optimitzar-ne la dosificació.
* Anàlisi d'orina
* Anàlisi de matèria fecal

## Referències

* ↑ Bioquímica Clínica a simeg.org
* ↑ «Laboratorio de bioquímica clínica». Arxivat de l'original el 2016-11-19. [Consulta: 15 octubre 2016].

## Bibliografia complementària

* Fuentes-Arderiu, Xavier «Systematic terminology for specialities and disciplines related to clinical laboratory». Clinical Chemistry and Laboratory Medicine (CCLM), 43, 6, 01-01-2005. DOI: 10.1515/CCLM.2005.115. ISSN: 1434-6621.
* Fuentes Arderiu, Xavier. Fonaments de les Ciències de Laboratori Clínic (pdf). Barcelona: Associació Catalana de Ciències de Laboratori Clínic, 218.
* Burtis, Carl A.; Ashwood, Edward R.; Bruns, David E. Tietz textbook of clinical chemistry. 4. Saunders, 2006, p. 2448. ISBN 978-0-7216-0189-2.

## Enllaços externs

* American Association of Clinical Chemistry
* Association for Mass Spectrometry: Applications to the Clinical Lab (MSACL)
* Orden SCO/3252/2006, de 2 de octubre, por la que se aprueba y publica el programa formativo de la especialidad de Bioquímica Clínica
* Reial Decret 183/2008, de 8 de febrer, pel qual es determinen i classifiquen les especialitats en ciències de la salut i es desenvolupen determinats aspectes del sistema de formació sanitària especialitzada
# Bobsleigh als Jocs Olímpics d'hivern de 1980

Als Jocs Olímpics d'Hivern de 1980 celebrats a la ciutat de Lake Placid (Estats Units) es disputaren dues proves de bobsleigh, ambdues en categoria masculina.
Les proves es realitzaren entre els dies 15 i 16 de febrer la prova de Bobs a 2 i entre el 23 i 24 de febrer de 1980 a les instal·lacions de Lake Placid. Participaren un total de 78 corredors d'11 comitès nacionals diferents.

## Resum de medalles

| Prova | Or | Argent | Bronze |
| Bobs a 2 Detalls | Suïssa Suïssa IIErich Schärer Josef Benz | RDA RDA IIBernhard Germeshausen Hans-Jürgen Gerhardt | RDA RDA IMeinhard Nehmer Bogdan Musiol |
| Bobs a 4 Detalls | RDA RDA IMeinhard Nehmer Bogdan Musiol Bernhard Germeshausen Hans-Jürgen Gerhardt | Suïssa Suïssa IIErich Schärer Ulrich Bächli Rudolf Marti Josef Benz | RDA RDA IIHorst Schönau Roland Wetzig Detlef Richter Andreas Kirchner |

## Medaller

| Posició | País | | | | Total |
| 1 | RDA | 1 | 1 | 2 | 4 |
| 2 | Suïssa | 1 | 1 | 0 | 0 |
# Brétigny-sur-Orge

Brétigny-sur-Orge és un municipi francès, situat al departament d'Essonne i a la regió de l'Illa de França. L'any 1999 tenia 21.650 habitants.
Forma part del cantó de Brétigny-sur-Orge i del districte de Palaiseau. I des del 2016 de la Comunitat d'aglomeració Cœur d'Essonne.
# Llista de Creus de Sant Jordi/2004/Entitats
#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Xarxa Vives d'Universitats | Q1664742 | |
| Círcol Catòlic de Badalona | Q8353174 | entitat de Badalona |
| Amical de Catalunya dels Antics Guerrillers Espanyols a França | Q11905324 | entitat de memòria històrica |
| Associació Amics de la Seu Vella de Lleida | Q11906956 | |
| Club Muntanyenc Sant Cugat | Q11914266 | |
| Col·legi Oficial de Metges de Lleida | Q11914770 | |
| Associació d'Exinternats del Franquisme a Catalunya | Q16171945 | |
| Casino Menestral Figuerenc | Q16187889 | |
| Cobla La Principal del Llobregat | Q16188904 | |
| Cooperativa Obrera Tarraconense | Q16189822 | edifici de Tarragona |
| Tamaia Associació de dones contra la violència familiar | Q18008276 | |
| Orquestra Nacional Clàssica d'Andorra | Q19716069 | |
| Escola Universitària d'Infermeria Santa Madrona | Q20100515 | |
# Bout de Zan infirmier

Bout de Zan infirmier és una pel·lícula muda francesa escrita i dirigida per Louis Feuillade i estrenada el 3 de febrer de 1915.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan

## Notes

* ↑ Bout de Zan infirmier, bifi.fr
# Bout de Zan et le Ramoneur

Bout de Zan et le ramoneur és una pel·lícula muda francesa escrita i dirigida per Louis Feuillade i estrenada el 10 d’abril de 1914.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan
* Alice Tissot

## Notes

* ↑ Bout de Zan et le ramoneur, bifi.fr
# Cal Maciano

Cal Maciano és una obra noucentista de Corbins (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres de planta baixa i dos pisos amb façana a dues bandes, la del darrere al propi pati. Es pot dir el mateix que a cal Flaret, acomodant-se a l'època. La planta baixa remarca l'entrada, si bé aquesta es ja rectangular. Una imposta assenyala el canvi cap a les altres plantes. La planta segona s'atança més al concepte de la planta primera, ja que ha minvat la diferència en les seves valoracions. Un escut corona el ràfec final i no falta el pòrtic al darrere. Tot dins d'un tractament simètric i essent una interpretació casolana de l'arquitectura culta.

## Història

L'any passat es refé la teulada

## Referències

* 1 2 «Cal Maciano». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Bourgeonal

El bourgeonal és un aldehid aromàtic emprat en perfumeria. Té una fragància que recorda al muguet, també descrita com a floral, aquosa, verda i aldehídica. És un líquid groc pàl·lid a temperatura ambient.
És tòxic per ingestió i pot causar irritació i sensibilització per contacte amb la pell.
Recentment, s'ha trobat que, in vitro, el bourgeonal actua com a quimio-atraient per a l'espermatozoide humà, activant un receptor olfactiu anomenat OR1D2 (anteriorment anomenat hOR17-4) que obre canals iònics de calci de l'esperma, la qual cosa els permet nedar dues vegades ràpid. Es sospita que el bourgeonal està involucrat en ajudar els espermatozoides a localitzar l'òvul.
Fins al 2010, el bourgeonal és l'única substància olfactiva coneguda a la qual els mascles tenen una major sensibilitat mitjana que les femelles. Es pensa que el mateix receptor olfactiu (OR1D2) s'expressa en teixit no olfactiu en cèl·lules espermàtiques i en el teixit olfactiu del nas. La implicació amb la quimiotaxi de l'esperma provoca una pressió evolutiva per als mascles (selecció sexual) que els fa que tinguin més receptors OR1D2 de mitjana, tant en nas com en espermatozoides.

## Referències

* 1 2 Olsson, Peter; Laska, Matthias «Human Male Superiority in Olfactory Sensitivity to the Sperm Attractant Odorant Bourgeonal». Chemical Senses, 35, 5, 08-04-2010, pàg. 427–432. DOI: 10.1093/chemse/bjq030.
* ↑ Spehr, Marc; Gisselmann, Günter; Poplawski, Alexandra; Riffell, Jeffrey A.; Wetzel, Christian H.; Zimmer, Richard K.; Hatt, Hanns «Identification of a Testicular Odorant Receptor Mediating Human Sperm Chemotaxis». Science, 299, 5615, 28-03-2003, pàg. 2054–2058. DOI: 10.1126/science.1080376.
# Bourglinster

Bourglinster (en luxemburguès: Buerglënster) és una vila de la comuna de Junglinster, situada al districte de Grevenmacher del cantó de Grevenmacher. Està a uns 11,6 km de distància de la ciutat de Luxemburg.

## Vegeu també

* Castell de Bourglinster

## Referències

* ↑ «Bourglinster». [Consulta: 25 setembre 2015].
# Buffalo Bill (pel·lícula de 1944)

Buffalo Bill és una pel·lícula estatunidenca dirigida per William A. Wellman, estrenada el 1944.

## Argument

Aquesta pel·lícula narra la història de William "Buffalo Bill" Cody, llegendari home de l'oest, des dels seus dies com explorador de l'exèrcit i el seu romanç amb la que seria la seva esposa Louisa Frederici fins a les seves activitats més tardanes quan era propietari d'un espectacle de l'oest Salvatge.

## Repartiment

* Joel McCrea: William Cody anomenat Buffalo Bill
* Maureen O'Hara: Louisa Cody
* Linda Darnell: Dawn Starlight
* Thomas Mitchell: Ned Buntline
* Anthony Quinn: Mà Groga
* Edgar Buchanan: el sergent Chips Mc Grow
* Moroni Olsen: el senador Frederici
* Frank Fenton: Murdo Carvell
* Matt Briggs: el general Blazier

## Rebuda

Un amic nostre té un sistema pintoresc per classificar les pel·lícules. Mesura totalment sobre la base de la quantitat de pólvora descarregada. Una pel·lícula en la qual el cruixit d'armes de foc és excessiva la valora en la part superior en la seva escala; considera que ell tristament és enganyat per una pel·lícula en la qual no es dispara ni un tret. El nostre amic gaudirà amb "Buffalo Bill"—and així molta altra gent amb les exhibicions explosives. Com a mínim, en gaudirà els primers dos terços del film. Perquè el nombre de trets és com hom s'imaginaria en una pel·lícula de nom tan magnífic; els pell-roges cauen com coloms en aquest film. Quan els cheyennes, en pintura de guerra de Technicolor, venen cridant a través de Gorja War Bonnet per trobar el venjatiu Cinquè de Cavalleria a una velocitat similar, la consegüent massacre d'indis és bonica i terrible per veure-la.

## Referències

* ↑ CROWTHER, BOSLEY. Buffalo Bill (en anglès), 20 d'abril de 1944.

## Vegeu també

* Buffalo Bill